ORIENTACIJSKI TEK

**Organizatorja**

Zavod za šport RS Planica, Orientacijska zveza Slovenije, OK Tivoli

Informacije: Aleš Ferenc, tel.: 031 801 924, e-pošta: ales.ferenc@oskaselj.si.

**Datum in kraj tekmovanja**

Državno tekmovanje za šolsko leto 2024/2025 bo v **torek, 8. oktobra 2024**, Sv. Jurij ob Ščavnici.

**Prijave**

Rok za prijavo na državno tekmovanje je najkasneje do **četrtka, 26. septembra 2024**. Prijava na tekmovanje in obveščanje o tekmovanju potekajo skladno s pravili ŠŠT.

**Kategorije**

*KATEGORIJA O,* učenci in učenke, 2. in 3. razred OŠ, letnik2016 in 2017 (netekmovalnega značaja)

*KATEGORIJA A*, učenci in učenke, 4. in 5. razred OŠ, letnik 2014 in 2015 (dolžina proge 2 km)

*KATEGORIJA B*, učenci in učenke, 6. in 7. razred OŠ, letnik 2012 in 2013 (dolžina proge 2,5 km)

*KATEGORIJA C,* učenci in učenke, 8. in 9. razred OŠ, letnik 2010 in 2011 (dolžina proge 3,5 km)

Tekmovanje bo potekalo na državni ravni. Kvalifikacije za to tekmovanje niso potrebne. Tehnična zahtevnost prog je prilagojena starosti in sposobnosti otroka.

**Urnik tekmovanja**

9.30 – 10:10 Prihod in registracija

10:10 – 10:30 Pozdravni govor, kratek kulturni program in simulacija tekmovanja

10.30 – 10.45 Priprava na tekmovanje in odhod na start

10:45 – 12:30 Start tekmovalcev

13:00 – 14:45 Kosilo

14.30 – Prihod zadnjih tekmovalcev v cilj

14:45 – 15.15 Razglasitev in zaključek

**Pravila**

* tekmovanje je **posamično** in **ekipno**;
* šola lahko prijavi na tekmovanje poljubno število tekmovalcev v vsaki kategoriji;
* za **ekipno** uvrstitev šole štejejo najboljši trije rezultati v kategorijah A, B in C skupaj. V ekipni razvrstitvi bodo prav tako razporejene šole, ki bodo imeli v posamezni kategoriji samo enega ali dva tekmovalca, ali celo nobenega. Zaradi tega ne bodo izločene iz skupne uvrstitve;
* **sistem točkovanja** bo objavljen v biltenu tekmovanja;
* uvrščeni so vsi tisti tekmovalci, ki najdejo vse kontrolne točke prej kot v **120 minutah**;
* posameznik mora kar se da hitro najti vse kontrolne točke od starta do cilja v **pravilnem vrstnem redu**;
* kontrolne točke so vrisane na karto za orientacijski tek;
* tekmovalec dobi **čip** in **tekmovalno karto** na startu;
* **proga**, razen kontrolnih točk v naravi, ni označena. Tekmovalec jo izbere sam s pomočjo karte in kompasa. To je edini dovoljeni tehnični pripomoček;
* za beleženje prisotnosti na kontrolnih točkah se uporablja **elektronski sistem** (SportIdent). Tekmovalci, ki imajo svoj čip, naj ga prinesejo s seboj. Ostali tekmovalci bodo dobili čip na uporabo (reverz). Izguba čipa se plača glede na vrednost čipa.

Prvim trem uvrščenim tekmovalcem v vsaki kategoriji bomo podelili **medalje**.

Prvim trem uvrščenim šolam pa **plakete**.

**BILTEN** bo objavljen z vsemi podatki in dostopen na spletnih straneh www.sportmladih.net ter www.orientacijska-zveza.si.Prav tako bo razložen natančen postopek tekmovanja za vse šole, ki se tekmovanja udeležujejo prvič, cena kosila ter načrt parkiranja.

**Startna lista** tekmovalcev bo objavljena dva dni pred tekmovanjem na OZS strani in poslana mentorjem.

**Oprema**

Vsak tekmovalec mora imeti ustrezna oblačila in obutev za tek po gozdu. Svetujemo, da ima vsak tekmovalec še rezervna oblačila in obutev v primeru dežja. Vstop v telovadnico v copatih.

**Opozorila**

Tekmovanje je brezplačno in poteka v vsakem vremenu.

Vsak tekmovalec tekmuje na lastno odgovornost.